**Ministru kabineta noteikumu projekta “Noteikumi par garantijām saimnieciskās darbības veicējiem konkurētspējas uzlabošanai”**

**sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Noteikumu projekts paredz izteikt jaunā redakcijā Ministru kabineta 2010.gada 26.oktobra noteikumus Nr.997 „Noteikumi par garantijām komersantu un atbilstošu lauksaimniecības pakalpojumu kooperatīvo sabiedrību konkurētspējas uzlabošanai”, uzlabojot normas un svītrojot nosacījumus daudzdzīvokļu dzīvojamo māju energoefektivitātes paaugstināšanas pasākumu īstenošanai[[1]](#footnote-2).Noteikumu projekts stājas spēkā nākamajā dienā pēc to izsludināšanas oficiālajā izdevumā “Latvijas Vēstnesis”. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Noteikumu projekts sagatavots pēc Ekonomikas ministrijas iniciatīvas saskaņā ar Attīstības finanšu institūcijas likuma 12.panta ceturto daļu un [Eiropas Savienības struktūrfondu unKohēzijas fonda 2014.–2020.gada plānošanas perioda vadības likuma](http://likumi.lv/ta/id/) [20.pant](http://likumi.lv/ta/id/#p20)a 14.punktu |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Noteikumi Nr.997 nosaka valsts atbalsta nosacījumus aizdevumu garantiju[[2]](#footnote-3) un daudzdzīvokļu dzīvojamo māju energoefektivitātes paaugstināšanas[[3]](#footnote-4) pasākumu īstenošanai.Noteikumu projekts ir izstrādāts lai precizētu Noteikumos Nr.997 noteikto 3.1.1.1. pasākumam pieejamo atbalsta finansējumu, snieguma rezultātus, atbalsta saņēmēju un nozaru nosacījumus, salāgojot tos ar citām finanšu instrumentu programmām. Tāpat Noteikumu projekts paredz pilnveidot tiesību akta normas un tā struktūru. Sākoties 2014.-2020.gada Eiropas Savienības fondu plānošanas periodam, finanšu instrumentu pasākumiem tika izstrādāti jauni normatīvie akti, savukārt attiecībā uz aizdevumu garantijām tika veikti grozījumi Noteikumos Nr.997. Šie noteikumi ir spēkā kopš 2010.gada un tajos ir veikti jau 10 grozījumi, kas ir padarījis šos noteikumus nepārskatāmus.1. **Pieejamā finansējuma izmaiņas**

Šobrīd Noteikumos Nr.997 1.1 punktā noteiktais 3.1.1.1. pasākumam **plānotais** Eiropas Reģionālās attīstības fonda finansējums ir **44 800 000 euro, tai skaitā pieejamais** finansējuma apmērs ir **38 289 323 *euro***.**6 510 677 *euro* no plānotā finansējuma ir snieguma rezerve**, kura var tikt izmantota no 2019. gada 1. janvāra pēc Eiropas Komisijas lēmuma par snieguma ietvara izpildi[[4]](#footnote-5).2019.gada 16.augustā Eiropas Komisija (turpmāk – EK) pieņēma pozitīvu lēmumu[[5]](#footnote-6) par Latvijas darbības programmā noteikto starpposma mērķu izpildi un, pamatojoties uz Ministru kabineta 2019.gada 11.oktobra sēdes protokollēmuma (prot.Nr.47 3.§) 9.punktu, **snieguma rezerve var tikt izmantota prioritārā virziena ietvaros**.Lai nodrošinātu efektīvu Eiropas Savienības (turpmāk – ES) fondu līdzekļu izmantošanu, piedāvājot tirgus attīstības tendencēm atbilstošu finansējumu, **1 000 000 *euro*** no 3.1.1.1. pasākuma snieguma rezerves ir plānots pārdalīt **mikrokredītēšanas un starta aizdevumu pasākumam**[[6]](#footnote-7), lai nodrošinātu finansējuma pieejamību inovatīviem komersantiem.Uzņēmumiem, kuru pamatdarbība saistīta ar inovatīvu produktu vai pakalpojumu izstrādi, viens no papildus šķēršļiem nepietiekamam nodrošinājumam vai finanšu plūsmai, lai saņemtu komercbankas aizdevumu to agrīnās attīstības stadijās, ir paaugstinātais risks, kas saistīts ar inovatīva produkta izstrādi, taču ne visās stadijās iespējams piesaistīt finansējumu riska kapitāla veidā. Identificēts, ka šajā segmentā pastāv tirgus nepilnība un šobrīd akciju sabiedrība “Attīstības finanšu institūcija Altum” (turpmāk – sabiedrība “Altum”) šāda veida aizdevumu esošo programmu ietvaros nepiedāvā, taču uzņēmumiem produktu izstrādei un attīstībai šāda veida aizdevumi būtu nepieciešami.Līdz ar to Noteikumu **projekts paredz palielināt** Noteikumos Nr.997 aizdevumu garantijas pasākumam noteikto **pieejamo finansējumu par 5 510 677 *euro****,* kopā sastādot 43.8 milj. *euro.*Attiecīgi mikrokreditēšanas un starta aizdevumu valsts atbalsta pasākumam[[7]](#footnote-8) tiks pārdalīts finansējums no garantiju pasākuma 1 milj. *euro* apmērā.Papildus lielajiem komersantiem novirzīts 260 tūkst. *euro* ES fondu 2004.-2006.gada plānošanas perioda 3.1.3. aktivitātes "Apmācības un konsultācijas komercdarbības un pašnodarbinātības uzsācējiem" atmaksātais finansējums, ar kuru varēs sniegt garantijas aptuveni 1 milj. *euro* apmērā.1. **Atbalsta piešķiršanas nosacījumu precizēšana**

Noteikumu Nr.997 3. un 3.1punkts nosaka, ka garantijas var saņemt saimnieciskās darbības veicēji, kas ir komersanti. Tā kā saimniecisko darbību var veikt ne tikai komersanti, bet arī biedrības un nodibinājumi savu mērķu sasniegšanai, kas var būt atbalstāmi, ņemot vērā Regulas Nr.1303/2013[[8]](#footnote-9) 37.panta 4.punktā noteiktos mērķus, **Noteikumu projekta 3.punkts paredz precizēt atbalsta saņēmēju nosacījumus**.Noteikumu Nr.997 7.5.apakšpunktā ir noteikts gadījums, ka atbalstu nepiešķir saimnieciskās darbības veicējiem, kuriem saskaņā ar Valsts ieņēmumu dienesta (turpmāk – VID) administrēto nodokļu (nodevu) parādnieku datubāze pieejamo informāciju ir nodokļu vai nodevu parādi, kuru kopsumma pārsniedz 150 *euro*. Minētais nosacījums nav attiecināms, ja vienlaikus ir izpildīti šādi nosacījumi:1. tiek pagarināts šo noteikumu ietvaros iepriekš izsniegtās garantijas termiņš;
2. saimnieciskās darbības veicējs ir saņēmis Valsts ieņēmumu dienesta izdotu saistību rakstu.

Jaunas garantijas tiek piešķirtas tikai saimnieciskās darbības veicējiem, kuriem nav nodokļu (nodevu) parāda, šo informāciju pārbaudot Valsts ieņēmumu dienesta (turpmāk– VID) tīmekļa vietnē. Saskaņā ar likuma “Par nodokļiem un nodevām” 18.panta pirmās daļas 8.punktu VID nodrošina nodokļu (nodevu) iekasēšanas publiskumu, regulāri publicējot informāciju par atsevišķu nodokļu (nodevu) kopieņēmumiem, un informācijas pieejamību par tiem nodokļu maksātājiem, kuriem VID administrēto nodokļu (nodevu) parāda kopsumma pārsniedz 150 euro, izņemot nodokļu maksājumus, kuru maksāšanas termiņš saskaņā ar šā likuma 24.panta pirmo un 1.3 daļu ir pagarināts, sadalīts termiņos, atlikts vai atkārtoti sadalīts termiņos. Informāciju par minētajiem parādniekiem iekļauj VID administrēto nodokļu (nodevu) parādnieku datubāzē un tās pieejamību nodrošina, ievērojot šā likuma 22.panta pirmās daļas 1.punktā un trešajā daļā minētos nosacījumus, kā arī aktualizē katru mēnesi septītajā un divdesmit sestajā datumā. Saskaņā ar Noteikumu projekta 18.2.1. un 18.2.2. apakšpunktu **garantijas netiek sniegtas saimnieciskās darbības veicējiem**, kuriem, pēc VID administrēto nodokļu (nodevu) parādnieku datubāzē pieejamās informācijas, ir nodokļu (nodevu) parādi. Lai garantijas iestāšanas gadījumā mazinātu publiskā finansējuma zaudējuma risku, **Noteikumu projekts paredz, ka minētais nosacījums nav piemērojams, ja tiek pagarināts garantijas termiņš, vienlaikus izpildoties nosacījumam, ka VID attiecībā uz nodokļu vai nodevu parādu, tostarp valsts sociālās apdrošināšanas obligāto iemaksu parādu, kas kopsummā pārsniedz 150 euro, ir pieņēmis lēmumu par nokavēto nodokļu maksājumu labprātīgu izpildi** (Noteikumu projekta 18.2.1. un 18.2.2. apakšpunkts).Ekonomikas ministrija ir izvērtējusi un nesaskata risku 18.2.1. un 18.2.2.apakšpunkta redakcijā iekļautā regulējuma piemērošanā, attiecinot to uz nodokļu maksātājiem, kas atrodas atšķirīgos un nesalīdzināmos apstākļos, proti, nosakot izņēmumu tādiem nodokļu maksātājiem, par kuriem ir pieņemts lēmums par nokavēto nodokļu maksājumu labprātīgu izpildi.Papildus, ņemot vērā Covid-19 krīzes iestāšanos, Noteikumu projekts paredz 18.2.2. apakšpunktā noteikto nosacījumu neattiecināt garantiju pagarinājumiem līdz 2020.gada beigām. Joprojām ir svarīga gala saņēmēju maksājumu disciplīna, gadījumos, kad svarīga ātra reakcija no bankas un sabiedrības “Altum” puses, ir svarīgi sniegt atbalstu likviditātes nodrošināšanai.Piešķirot garantiju, īstenojamā projekta dzīvotspēju garantiju programmā nosaka gan kredītiestāde, sākotnēji izskatot aizdevumu pieteikumu, gan sabiedrība “Altum”, kura darbojas saskaņā ar savu kredītpolitiku un izvērtē pieteicēja  reputāciju, kā arī finanšu rādītājus, nosakot kredītreitingu. Pagarinot iepriekš izsniegtas garantijas termiņu, tiek piešķirts jauns valsts atbalsts un sabiedrība “Altum” veic atkārtotu izvērtējumu atbilstoši *de minimis* nosacījumiem.Saskaņā ar līdzšinējo pieredzi garantiju izsniegšanā un pagarināšanā, secināms, ka ir gadījumi, kad kredītiestādes izsniegto aizdevumu atmaksas termiņš tiek pagarināts līdz 15 gadiem. Lai efektīvi risinātu tirgus nepilnības un nodrošinātu, ka garantijas termiņš ir atbilstošs kredītiestādes piešķirtajam aizdevumu termiņam, Noteikumu projektā noteikts, ka garantijas termiņš var tikt pagarināts līdz 15 gadiem. Šādā gadījumā, nepagarinot garantijas termiņu, kredītiestāde var uzreiz iesniegt paziņojumu par Garantijas gadījumu un pieprasīt kompensāciju. Jebkurā gadījumā katrs pagarinājums tiek izvērtēts individuāli saskaņā ar sabiedrības “Altum” kredītpolitiku un iekšējiem normatīvajiem aktiem, ievērojot valsts atbalsta nosacījumus, t.sk. iepriekš saņemto *de minimis* atbalsta apmēru. Pieprasot garantijas pagarinājumu, kredītiestādei ir jāiesniedz sabiedrībai “Altum” garantijas pieteikums termiņa pagarinājumam un saimnieciskās darbības veicēja aizpildīts apliecinājumu kredīta garantijai (sabiedrības “Altum” veidlapa), kurā ir sniegta informācija par patiesajiem labuma guvējiem, politiski nozīmīgu personu iesaisti [*Noziedzīgi iegūtu līdzekļu legalizācijas un terorisma finansēšanas novēršanas likuma*](http://likumi.lv/doc.php?id=178987) izpratnē kā arī cita informācija, lai sabiedrība “Altum” pieņemtu lēmumu par garantijas pagarināšanu.Ja garantija tiek izsniegta saskaņā ar Komisijas 2013.gada 18.decembra Regulas (ES) Nr.1407/2013 par Līguma par Eiropas Savienības darbību 107. un 108. panta piemērošanu *de minimis* atbalstam (turpmāk – Regula Nr.1407/2013) 4. panta 6. punkta "c" apakšpunktu, Noteikumu projekts paredz mazajiem un vidējiem uzņēmumiem (turpmāk – MVU) noteikt maksimālo garantijas termiņu 15 gadus, savukārt, ja garantija tiek sniegta saskaņā ar Regulas Nr. 1407/2013 4. panta 6. punkta "b" apakšpunktu, maksimālais termiņš ir noteikts Noteikumu projektā. Ja tiek lūgts pagarināt sabiedrības "Altum" iepriekš izsniegtas garantijas termiņu, sabiedrība “Altum” no jauna izvērtē un pārbauda *de minimis* atbalsta nosacījumus, attiecīgi MVU piešķirot jaunu valsts atbalstu. Tādējādi, ja nepieciešams, saskaņā ar Kredītpolitiku un visu risku izvērtēšanu, garantijai, kas sniegta saskaņā ar Regulas Nr. 1407/2013 4. panta 6. punkta "b" apakšpunktu ir iespējams garāks termiņš nekā Noteikumu projektā noteiktais, t.i., 5 vai 10 gadi. Lielajiem saimnieciskās darbības veicējiem garantijas pagarinājums tiek vērtēts kā pilnīgi jauns *de minimis* atbalsts, ievērojot visus Regulas Nr.1407/2013, kā arī Noteikumu projektā paredzētos nosacījumus.Prasība par kredītreitingu B- "Maksātspēju varētu mazināt nelabvēlīgi apstākļi" ir noteikta saskaņā ar Regulu Nr.1407/2013 lielajiem saimnieciskās darbības veicējiem, savukārt piešķirot jaunu garantiju saskaņā ar Regulas Nr. 1407/2013 4. panta 6. punkta "b" apakšpunktu, drošās zonas prēmijas tiek noteiktas, sākot ar zemāko klasi B- "Maksātspēju varētu mazināt nelabvēlīgi apstākļi". Noteikumu projekta 15.punkts nosaka, ka atbalstu var saņemt, ja garantijas kredīta kvalitāte nav mazāka par šo noteikumu pielikumā noteikto kredīta kvalitātes klasi "Maksātspēju varētu mazināt nelabvēlīgi apstākļi". Šis nosacījums neattiecas, ja tiek pagarināts sabiedrības "Altum" iepriekš garantēto finanšu pakalpojumu līguma darbības termiņš un ja subsīdijas ekvivalents tiek aprēķināts saskaņā ar Noteikumu projekta 12.2. apakšpunktu, tas ir atbilstoši *de minimis* nosacījumiem, izņemot lielos saimnieciskos darbības veicējus.1. **Atbalstāmo nozaru precizēšana**

Noteikumu Nr.997 6.punktā ir noteiktas darbības un nozares, kurām nepiešķir atbalstu aizdevumu garantijas pasākuma ietvaros.Noteikumu Nr.997 6.7.apakšpunkts nosaka, kas atbalstu nepiešķir operācijām ar nekustamo īpašumu, izņemot nekustamā industriālā īpašuma attīstīšanu un nekustamā īpašuma attīstīšanu, lai to nodotu viesu izmitināšanas un apkalpošanas operatoram. Šo ierobežojumu mērķis bija nepieļaut atbalsta sniegšanu darījumiem, kas saistīti ar nekustamā īpašuma pārdošanu un pirkšanu, bet nav saistīti ar saimnieciskās darbības veicēja paplašināšanos. Tomēr ņemot vērā, ka NACE 2. red. L sadaļā "Operācijas ar nekustamo īpašumu" (turpmāk – L sadaļa) ir grupas, kuru ietvaros veicot darbības, nekustamais īpašums paliek saimnieciskās darbības veicēja īpašumā un tas tajā veic ar savu saimniecisko darbību saistītas darbības, šobrīd noteiktajiem ierobežojumiem ir jānosaka izņēmumi, salāgojot ar citām atbalsta programmām, lai nodrošinātu vienādu pieeju finanšu instrumentu programmās.Šī punkta mērķis ir nepiešķirt atbalstu nekustamā īpašuma starpniecības pakalpojumu (pirkšana un pārdošana) finansēšanai, bet, lai sasniegtu tautsaimniecības mērķi, sekmēt saimnieciskās darbības veicēju attīstību un konkurētspēju, modernas, drošas, energoefektīvas un specifikai atbilstošas telpas gan ražošanas uzņēmumiem, gan pakalpojumu sniedzējiem, ir ļoti būtisks faktors šo nozaru attīstībai. Pašreizējā banku kreditēšanas politika ir nogaidoša lieliem ieguldījumiem ražošanas un pakalpojumu sniegšanas telpu renovācijā un jaunbūvē. Noteikumu projekts paredz atspoguļot skaidrāk šo normu, lai izvairītos no interpretācijas pārpratumiem. Ekonomikas ministrijas ieskatā, joprojām ir jāatbalsta telpu un būvju attīstība un pieejamība komersantiem, izslēdzot dzīvojamo ēku attīstību. Ņemot vērā to, ka tirgus konjunktūra mainās (no tradicionālajām ražošanas nozarēm uz pakalpojumiem), jo īpaši aug pieprasījums pēc pakalpojumu sniegšanas telpu renovācijai/ būvēm. Pēc CSP datiem PV (pievienotās vērtības sadalījums) struktūra 2018.gadā veidoja: pakalpojumi 73%, būvniecība 7%, apstrādes rūpniecība 12%, ieguves rūpniecība, apgāde, apsaimniekošana 4% un lauksaimniecība, mežsaimniecība un zivsaimniecība 4%. 1. **Atbalsta apvienošanas nosacījumi**

Noteikumos Nr.997 līdz šim ir veikti desmit grozījumi, līdz ar to noteikumi ir kļuvuši nepārskatāmi arī valsts atbalsta sadaļā, tādējādi Noteikumu projekts paredz šo nodaļu izteikt jaunā reakcijā. Pamata atbalsta nosacījumi ir ietverti Noteikumu projekta 20.punktā, ievērojot Regulas Nr.1407/2013 nosacījumus, bet tiek svītrots Noteikumu Nr.997 20.1 punkts, kas paredz, ka garantiju nevar apvienot ar sabiedrības “Altum” aizdevuma programmām, jo šāda situācija praksē nav iespējama.Noteikumu projekts paredz, ka atbalstu šo noteikumu ietvaros nevar apvienot ar atbalstu, kuru sniedz sabiedrība “Altum” aizdevumu un garantiju veidā saskaņā ar Eiropas Komisijas paziņojumu “*Pagaidu regulējums valsts atbalsta pasākumiem, ar ko atbalsta ekonomiku pašreizējā Covid19 uzliesmojuma situācijā”[[9]](#footnote-10).*1. **Snieguma rezultātu precizēšana**

Noteikumu Nr.997 28.2 punktā ir noteikti snieguma rezultāti uz 2023.gada 31.decembri – atbalstīto saimnieciskās darbības veicēju skaits 3.1.1.1.pasākuma ietvaros ir ne mazāks kā 114. Noteikumu projekts paredz precizēt šo rezultātu, pamatojoties uz faktiski sasniegto rādītāja vērtību uz 2019.gada 30.septembri.Rādītāja izmaiņas tiek precizētas saskaņā ar Ministru kabineta 2019.gada 3.decembra rīkojumu Nr.611 “Grozījumi Eiropas Savienības struktūrfondu un Kohēzijas fonda 2014.-2020. gada plānošanas perioda darbības programmā “Izaugsme un nodarbinātība””Ņemot vērā, ka faktiski programmas ietvaros ir atbalstīts jau 361 komersants, tiek prognozēts, ka līdz 2023.gadam katru gadu tiks atbalstīti vēl 40 unikālie komersanti un 2023.gadā – 20, attiecīgi sasniedzamā rādītāja vērtība uz 2023.gada 31.decembri ir plānota – 501.1. **Tiesību akta struktūras pilnveidošana**

Noteikumi Nr.997 nosaka atbalsta saņemšanas nosacījumus aizdevumu garantiju un daudzdzīvokļu dzīvojamo māju energoefektivitātes paaugstināšanas pasākumu īstenošanai. Lai padarītu tiesību aktu uztveramāku, kā arī piemērotu vienādus tiesību aktu izstrādes principus finanšu instrumentu programmām (piemēram, Ministru kabineta 2016.gada 31.maija noteikumi Nr.328 “Noteikumi par mikroaizdevumiem un starta aizdevumiem” (turpmāk – Noteikumi Nr.328) un Ministru kabineta 2016.gada 15.jūlija noteikumi Nr.469 “Noteikumi par paralēlajiem aizdevumiem saimnieciskās darbības veicējiem konkurētspējas uzlabošanai”), Noteikumu projekts paredz **svītrot no Noteikumiem Nr.997 nosacījumus**, kas attiecas uz daudzdzīvokļu dzīvojamo māju energoefektivitātes paaugstināšanas pasākumu īstenošanu (1., 1.3, 2., 5., 10.1, 10.2, 10.3 un 13.1 punktā), lai tos ietvertu Noteikumos Nr.160. Noteikumu projekts paredz arī vienkāršot un apvienot vairākas normas kā arī paredz strukturālas izmaiņas normatīvajā aktā.Aizdevumu garantiju programmai ir vairāki finansējuma avoti – ES fondu finansējums, kā arī atmaksātais finansējums, kuru var izmantot tiem projektiem, kas neatbilst ES fondu regulējam, piemēram kumulācijas projektiem, ievērojot valsts atbalsta nosacījumus, kā arī zemes iegādei virs 10% u.tml. Noteikumu Nr.997 10.1.apakšpunkts nosaka, ka *garantiju, kas tiek finansēta no Eiropas Savienības struktūrfondiem, šo noteikumu 8. punktā minētajiem pakalpojumiem var sniegt, ja finanšu pakalpojums tiek izmantots Padomes 2013. gada 17. decembra Regulas (ES) Nr. 1303/2013, 37. panta 4. punktā noteiktajiem mērķiem un saimnieciskā darbība ir ekonomiski dzīvotspējīga*. Sabiedrība “Altum” visus projektus vērtē saskaņā ar savu *Kredītpolitiku*, vadoties no risku vērtējuma, un atbalsta ekonomiski dzīvotspējīgus projektus, tāpēc nepieciešams Noteikumu projektā turpmāk noteikt šo prasību, savukārt specifiskus ES fondu finansējuma nosacījumus neiekļaut, jo tie sabiedrībai “Altum” ir jāievēro jau saskaņā ar Noteikumiem Nr.118[[10]](#footnote-11) un Finanšu nolīgumu, kas noslēgts ar Centrālo finanšu un līgumu aģentūru (turpmāk – CFLA) un ES fondu finansētiem projektiem pēc tam pārbaudes veic CFLA. Tāpat, lai nedublētu valsts atbalsta normas ar Komisijas regulu normām un citām noteikumu normām, Noteikumu projekts paredz šādus precizējumus Noteikumos Nr.997:1. 3.4 punkta nosacījumus aizstāt ar Noteikumu projekta 12.punktā ietverto atsauci;
2. 8.2.apakšpunktā vārdu “kredītlimiti” Noteikumu projektā papildināt ar vārdiem “kredītlīnijas un overdrafti”, jo līdzšinēji sabiedrība “Altum” ir saskārusies ar šāda veida apgrozāmo līdzekļu līgumiem, kam sniegtas garantijas;
3. svītrot 16.punktu , tā nosacījumus iekļaujot Noteikumu projekta 26.punktā;
4. 18.punkta nosacījumus aizstāt ar Noteikumu projekta 24.punktu;
5. 24.1 punkta nosacījumus aizstāt ar Noteikumu projekta 27.punktu.
 |
| 3. | Projekta izstrādē iesaistītās institūcijas un publiskas personas kapitālsabiedrības | Ekonomikas ministrija un sabiedrība “Altum” |
| 4. | Cita informācija | Nav  |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Latvijā reģistrēti saimnieciskās darbības veicēji |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar |
| 3. | Administratīvo izmaksu monetārs novērtējums | Projekts šo jomu neskar |
| 4. | Atbilstības izmaksu monetārs novērtējums | Projekts šo jomu neskar |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem**  |
| Projekts šo jomu neskar |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Saistītie tiesību aktu projekti | Līdz ar šo noteikumu virzību, būs nepieciešami šādu normatīvo aktu grozījumi:1. Noteikumi Nr. 328;
2. Noteikumi Nr. 160
 |
| 2. | Atbildīgā institūcija | Ekonomikas ministrija |
| 3. | Cita informācija | Noteikumu projekts tiks virzīts apstiprināšanai Ministru kabinetā vienlaicīgi vai pirms grozījumiem Noteikumos Nr. 160 , savukārt Protokollēmums nosaka, ka mēneša laikā Ekonomikas ministrijai ir jāiesniedz grozījumi Noteikumos Nr. 328. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Eiropas Parlamenta un Padomes 2013. gada 17. decembra Regula (ES) Nr. 1303/2013, ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu, Eiropas Lauksaimniecības fondu lauku attīstībai un Eiropas Jūrlietu un zivsaimniecības fondu un vispārīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu un Eiropas Jūrlietu un zivsaimniecības fondu (Regula Nr. 1303/2013).Komisijas 2013. gada 18. decembra Regula (ES) Nr. 1407/2013 par Līguma par Eiropas Savienības darbību 107. un 108. panta piemērošanu *de minimis* atbalstam (Regula Nr. 1407/2013). |
| 2. | Citas starptautiskās saistības | Projekts šo jomu neskar |
| 3. | Cita informācija | Nav |

|  |
| --- |
| **1. tabulaTiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | Ar Noteikumu projektu tiek ieviestas šādas Eiropas Savienības tiesību aktu prasības:1) Eiropas Komisijas 2013. gada 18. decembra Regula (ES) Nr. 1407/2013 par Līguma par Eiropas Savienības darbību 107. un 108. panta piemērošanu *de minimis* atbalstam (Regula Nr. 1407/2013);2) Komisijas 2014.gada 3.marta Regula (ES) Nr. 480/2014, ar kuru papildina Eiropas Parlamenta un Padomes Regulu (ES) Nr. 1303/2013, ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu, Eiropas Lauksaimniecības fondu lauku attīstībai un Eiropas Jūrlietu un zivsaimniecības fondu un vispārīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu un Eiropas Jūrlietu un zivsaimniecības fondu (turpmāk – Regula Nr.480/2014);3) Komisijas 2008.gada 20.jūnija paziņojums par EK līguma 87. un 88. panta piemērošanu valsts atbalstam garantiju veidā (2008/C 155/02)[[11]](#footnote-12) (turpmāk – Komisijas paziņojums);4) Komisijas 2004. gada 21. aprīļa Regula (EK) Nr. 794/2004, ar ko īsteno Padomes Regulu (ES) 2015/1589, ar ko nosaka sīki izstrādātus noteikumus Līguma par Eiropas Savienības darbību 108. panta piemērošanai (turpmāk - Regula Nr.794/2004);5) Komisijas 2014.gada 17.jūnija Regula (ES) Nr.651/2014, ar ko noteiktas atbalsta kategorijas atzīst par saderīgām ar iekšējo tirgu, piemērojot Līguma 107. un 108.pantu (Regula Nr.651/2014);7) Eiropas Parlamenta un Padomes 2013.gada 17.decembra Regula (ES) Nr.1301/2013 par Eiropas Reģionālās attīstības fondu un īpašiem noteikumiem attiecībā uz mērķi “Investīcijas izaugsmei un nodarbinātībai" un ar ko atceļ Regulu (EK) Nr.1080/2006 (Regula Nr.1301/2013). |
| A | B | C | D |
| *Regulas Nr.651/2014 1.pielikums* | Noteikumu projekta 3.1.apakšpunkts  | Ieviests pilnībā | Neparedz stingrākas prasības. |
| *Regulas Nr.651/2014 2.panta 24.punkts* | Noteikumu projekta 3.2.apakšpunkts  | Ieviests pilnībā | Neparedz stingrākas prasības. |
| *Regulas Nr.1407/2013 6.pants*  | Noteikumu projekta 5., 23.punkts  | Ieviests pilnībā | Neparedz stingrākas prasības. |
| *Komisijas paziņojums* | Noteikumu projekta 8.; 11., 12 , 19.punkts, Pielikums  | Ieviests pilnībā | Neparedz stingrākas prasības. |
| *Regulas Nr.1407/2013 2.panta 2.punkts* | Noteikumu projekta 12., 24., 26. punkts | Ieviests pilnībā | Neparedz stingrākas prasības |
| *Regulas Nr.1407/2013 1.panta 1.daļas a), b), c), d), e) apakšpunkts* | Noteikumu projekta 16.1.apakšpunkts | Ieviests pilnībā | Neparedz stingrākas prasības |
| *Regulas Nr.1407/2013 4.panta 6.punkta a) un c) apakšpunkts* | Noteikumu projekta 15. punkts | Ieviests pilnībā | Neparedz stingrākas prasības  |
| *Regulas Nr.1407/2013 4.panta 6.punkta c)apakšpunkts* | Noteikumu projekta 12.1.apakšpunkts, 14.punkts | Ieviests pilnībā | Neparedz stingrākas prasības |
| *Regulas Nr.1407/2013 4.panta 6.punkta b)apakšpunkts* | Noteikumu projekta 12.2.apakšpunkts, 21. punkts | Ieviests pilnībā | Neparedz stingrākas prasības |
| *Regulas Nr.1301/2013 3.panta 3.punkts* | Noteikumu projekta 17.2.apakšpunkts | Ieviests pilnībā | Neparedz stingrākas prasības |
| *Regulas Nr.480/2014 4.pants* | Noteikumu projekta 17.3.apakšpunkts | Ieviests pilnībā | Neparedz stingrākas prasības |
| *Regulas Nr.1407/2013 3.panta 4.punkts* | Noteikumu projekta 22.punkts | Ieviests pilnībā | Neparedz stingrākas prasības |
| *Regulas Nr.1407/2013 3.panta 2.punkts* | Noteikumu projekta 24.punkts | Ieviests pilnībā | Neparedz stingrākas prasības |
| *Regulas Nr.1407/2013 6.panta 3.punkts* | Noteikumu projekta 23.punkts un 24.punkts | Ieviests pilnībā | Neparedz stingrākas prasības |
| *Regulas Nr.1407/2013 1.panta 2.punkts* | Noteikumu projekta 25.punkts | Ieviests pilnībā | Neparedz stingrākas prasības |
| *Regulas Nr.1407/2013 3.panta 8., 9.punkts* | Noteikumu projekta 25, 26.punkts | Ieviests pilnībā | Neparedz stingrākas prasības |
| *Regulas Nr.1407/2013 7.panta 4.punkts; 8.pants* | Noteikumu projekta 40.punkts | Ieviests pilnībā | Neparedz stingrākas prasības |
| *Regulas Nr.1407/2013 6.panta 4.punkts* | Noteikumu projekta 27.punkts | Ieviests pilnībā | Neparedz stingrākas prasības |
| *Regulas Nr.794/2004 10. un 11.pants* | Noteikumu projekta 28.punkts | Ieviests pilnībā | Neparedz stingrākas prasības |
| *Regulas Nr.1407/2013 5.pants* | Noteikumu projekta 29 un 30.punkts | Ieviests pilnībā | Neparedz stingrākas prasības |
| *Regulas Nr.480/2014 13. panta 2.un 3.punkts* | Noteikumu projekta 32.1.apakšpunkts | Ieviests pilnībā | Neparedz stingrākas prasības |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas? Kādēļ? | Projekts šo jomu neskar. |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Projekts šo jomu neskar. |
| Cita informācija | Nav. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrības līdzdalība tiek nodrošināta, ievietojot Noteikumu projektu Ekonomikas ministrijas un Ministru kabineta mājas lapā sabiedriskajai apspriešanai.Informācija par Noteikumu projektu tiks ievietota sabiedrības “Altum” mājas lapā, lai atbalsta saņēmējiem būtu skaidri zināms, pēc kādiem nosacījumiem tiks vērtēts to garantiju pagarinājums, ja tāds būs. |
| 2. | Sabiedrības līdzdalība projekta izstrādē | 1. Noteikumu projekts 2020.gada 13.janvārī tika elektroniski nosūtīts saskaņošanai Latvijas Finanšu nozares asociācijai2. 2019.gada 18.decembrī Noteikumu projekts tika ievietots Ekonomikas ministrijas mājas lapā sabiedriskajai apspriešanai<https://www.em.gov.lv/lv/Ministrija/sabiedribas_lidzdaliba/diskusiju_dokumenti/>un Ministru kabineta mājas lapā<https://www.mk.gov.lv/content/ministru-kabineta-diskusiju-dokumenti> |
| 3. | Sabiedrības līdzdalības rezultāti | Saņemtie Finanšu nozares asociācijas ieteikumi tika ņemti vērā. |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Ekonomikas ministrija un sabiedrība “Altum” |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem. | Noteikumu projekta izpilde tiks nodrošināta Ekonomikas ministrijas un sabiedrības “Altum” esošo funkciju un cilvēkresursu ietvaros, kā arī nav paredzēta jaunu institūciju izveide, esošu institūciju likvidācija vai reorganizācija. |
| 3. | Cita informācija | Nav |

Ekonomikas ministrs J.Vitenbergs

Vīza:

Valsts sekretārā pienākumu izpildītājs,

Valsts sekretāra vietnieks E.Valantis

Tetere, 67013044

Dita.Tetere@em.gov.lv

1. Ministru kabineta 2016. gada 15. marta noteikumi Nr.160 “Darbības programmas "Izaugsme un nodarbinātība" 4.2.1. specifiskā atbalsta mērķa "Veicināt energoefektivitātes paaugstināšanu valsts un dzīvojamās ēkās" 4.2.1.1. specifiskā atbalsta mērķa pasākuma "Veicināt energoefektivitātes paaugstināšanu dzīvojamās ēkās" īstenošanas noteikumi” (turpmāk – Noteikumi Nr.160). [↑](#footnote-ref-2)
2. Darbības programmas "Izaugsme un nodarbinātība" 3.1.1. specifiskā atbalsta mērķa "Sekmēt MVK izveidi un attīstību, īpaši apstrādes rūpniecībā un RIS3 prioritārajās nozarēs" 3.1.1.1. pasākums "Aizdevumu garantijas" (turpmāk – 3.1.1.1. pasākums). [↑](#footnote-ref-3)
3. Darbības programmas "Izaugsme un nodarbinātība" 4.2.1. specifiskā atbalsta mērķa "Veicināt energoefektivitātes paaugstināšanu valsts un dzīvojamās ēkās" 4.2.1.1. pasākuma "Veicināt energoefektivitātes paaugstināšanu dzīvojamās ēkās". [↑](#footnote-ref-4)
4. Ministru kabineta 2016.gada 1.marta noteikumu Nr.118 “Noteikumi par finanšu instrumentu un fondu fonda īstenošanas kārtību darbības programmas “Izaugsme un nodarbinātība” 3.1.1. specifiskā atbalsta mērķa “Sekmēt mazo un vidējo komersantu izveidi un attīstību, īpaši apstrādes rūpniecībā un RIS3 prioritārajās nozarēs” un 3.1.2. specifiskā atbalsta mērķa “Palielināt straujas izaugsmes komersantu skaitu” pasākumu ieviešanai”” 6.punkts [↑](#footnote-ref-5)
5. EK 2019.gada 16.augusta īstenošanas lēmums Nr.C(2019)6153 par darbības programmas starpposma mērķu sasniegšanu. [↑](#footnote-ref-6)
6. Darbības programmas "Izaugsme un nodarbinātība" 3.1.1. specifiskā atbalsta mērķa "Sekmēt mazo un vidējo komersantu izveidi un attīstību, īpaši apstrādes rūpniecībā un RIS3 prioritārajās nozarēs" 3.1.1.4. pasākumu "Mikrokreditēšana un aizdevumi uzsācējiem" (turpmāk – 3.1.1.4. pasākums) [↑](#footnote-ref-7)
7. Ministru kabineta 2016.gada 31.maija noteikumi Nr.328 „Noteikumi par mikroaizdevumiem un starta aizdevumiem” [↑](#footnote-ref-8)
8. Eiropas Parlamenta un Padomes 2013. gada 17. decembra Regula (ES) Nr. 1303/2013, ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu, Eiropas Lauksaimniecības fondu lauku attīstībai un Eiropas Jūrlietu un zivsaimniecības fondu un vispārīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu un Eiropas Jūrlietu un zivsaimniecības fondu (turpmāk - Regula Nr.1303/2013) [↑](#footnote-ref-9)
9. [Temporary Framework to support the economy in the context of the coronavirus outbreak](https://eur-lex.europa.eu/legal-content/EN/TXT/?uri=uriserv:OJ.CI.2020.091.01.0001.01.ENG&toc=OJ:C:2020:091I:TOC) (OJ C 91I, 20.3.2020, p. 1–9) <https://ec.europa.eu/competition/state_aid/what_is_new/covid_19.html> [↑](#footnote-ref-10)
10. Ministru kabineta 2016.gada 1.marta noteikumos Nr.118 “Noteikumi par finanšu instrumentu un fondu fonda īstenošanas kārtību darbības programmas “Izaugsme un nodarbinātība” 3.1.1. specifiskā atbalsta mērķa “Sekmēt mazo un vidējo komersantu izveidi un attīstību, īpaši apstrādes rūpniecībā un RIS3 prioritārajās nozarēs” un 3.1.2. specifiskā atbalsta mērķa “Palielināt straujas izaugsmes komersantu skaitu” pasākumu ieviešanai” [↑](#footnote-ref-11)
11. <https://eur-lex.europa.eu/legal-content/LV/TXT/?uri=CELEX%3A52008XC0620%2802%29> [↑](#footnote-ref-12)